Samkvæmt lögum um náttúruvernd annast Umhverfisstofnun undirbúning friðlýsinga nema unnið sé að friðlýsingu svæðis sem fólkvangs , en þá er framkvæmdin í höndum sveitarfélaga að fengnu áliti Umhverfisstofnunar . Sjá nánar þar sem fjallað er um flokka friðlýsingar . Á vef Umhverfisstofnunar má finna ýmsar gagnlegar upplýsingar um friðlýsingar . Í handbók stofnunarinnar um stjórnun friðlýstra svæða kemur m.a. eftirfarandi fram : Allar friðlýsingar eru háðar staðfestingu umhverfis - og auðlindaráðherra . Ákvörðun um friðlýsingu byggir ráðherra á framkvæmdaáætlun náttúruminjaskrár ( B-hluta ) eða verndarflokki rammaáætlunar . Þó er landeigendum , sveitarfélögum , stofnunum o.fl. heimilt að tilnefna svæði til friðlýsingar . Markmið friðlýsinga er að stuðla að markmiðum laga 60 / 2013 um náttúruvernd . Með friðlýsingum er almennt stuðlað að því að lífríki fái að þróast á eigin forsendum , að jarðmyndunum sé ekki raskað og náttúrufegurð haldist ósnortin . Friðlýst svæði hafa oft mikið aðdráttarafl og eru í mörgum tilfellum helstu áfangastaðir ferðamanna á Íslandi .